Հայաստանից Ռուսաստան, Վրաստան, Իրան ուղևորափոխադրումներ իրականացնելու համար Տրանսպորտի, կապի և տեղեկատվական տեխնոլոգիաների նախարարության հայտարարած մրցույթին 7 ընկերություն է հայտ ներկայացել: Այդ ընկերության չվացուցակով շահագործվող ավտոբուսները նախարարության փորձագետները գնահատել են մինչև 10 բալանոց սանդղակով, ուսումնասիրել փոխադրման պայմանները, վարորդների մասնագիտական փորձը: Եռօրյա ժամկետում մրցույթի տվյալները կամփոփվեն ու արդեն հաղթող ընկերությունները կսկսեն երթևեկը: Մրցույթի գնահատման ժամանակ երկու ընկերություն պարզել են, որ չեն ներառվել մրցույթում, քանի որ հայտը 20 րոպե ուշ են ներկայացրել: Այդ ընկերությունների ղեկավարները մեղադրել են տրանսպորտի նախարարությանը՝ կարգերը փոխելու և չծանուցելու համար: